Пре 1809. Европа је била укључена у француске револуционарне ратове од 1792. После пет година рата Француска је победила Прву коалицију 1797. Друга коалиција је створена 1798, а била је поражена 1801. Британија је тада остала једини противник. У марту 1802. Британија и Француска су се Амијенским миром споразумеле да окончају непријатељства. Тада је по први пут у десет година завладао мир у Европи. Ипак остало је много проблема између две стране, а спровођење споразума је било јако тешко извести. Британија није лако предавала колоније које је заузела након 1793, а Француска је била љута јер Британци нису хтели да евакуишу Малту. Напета ситуација се погоршала када је Наполеон послао експедицију да угуши Хаићанску револуцију. Британија је маја 1803. објавила рат Француској.